section_heading: Kovanice
paragraph_text: 1863. godine uvedene su kovanice od 1 mil-a (kantonski naziv za HKD) te od 1 i 10 centi. 1866. u promet su puštene kovanice od 5 i 20 centi te ½ i 1 HKD. Kovanice od 1 mil-a i 1 centa bile su izrađene su bronce a preostale kovanice od srebra. Proizvodnja 1 mil-a završena je 1866. dok je proizvodnja od ½ i 1 HKD prekinuta 1868. godine. Kovanice od pola dolara zamijenjene su onima od 50 centi. Proizvodnja srebrnih kovanica prestala je 1905. godine. Međutim, proizvodnja srebrnih kovanica nakratko je nastavljena tijekom 1932. i 1933. za proizvodnju kovanica od 5 centi. 1934. godine izdana je posljednja kovanica od 1 centa. Sljedeće godine predstavljene su kovanice od 5 i 10 centi od bakar-nikla, 1937. zamijenjene su onima od nikla, dok su između 1948. i 1949. zamijenjene kovanicama od nikal-mjeda. Kovanice od 50 centi proizvedene od bakar-nikla izdane su 1951. godine, no zamijenjene su onima od nikal-mjeda 1977. godine. 1960. uvedene su kovanice 1 HKD od bakar-nikla, no 1978. godine uvedene su nove kovanice manje veličine. 1975. godine uvedene su kovanice od 20 centi (nikal-mjed), 2 HKD (bakar-nikal) i 5 HKD (bakar-nikal). Kovanice od 5 HKD-a su 1980. zamijenjene onima debljeg, okruglog oblika. Kovanice od 5 centi posljednji puta izdane su 1979., no zadnji puta su proizvedene 1988. godine. 1994. uvedene su bi-metalne kovanice od 10 HKD-a.